LidanRubinov/Halacha-QA huggingface dataset:
שאלה: בן הזוג והוריו: שבוע טוב שמי תהילה אני בת 31 ואני יוצאת כחצי שנה עם בן זוגי שהוא בן 25, אני והוא כחודשיים מתגוררים יחדיו רשמית ויש לנו מחשבות על ממוסד הנישואין והקמת משפחה בשנה הבאה כשהוא יסיים ללמוד, למרות ההפרשי גילאים שלנו אני והוא מצאנו אחד את השנייה לאחר ששנינו היינו רווקים למשך 3 שנים ולא הצלחנו למצוא את האחד או האחת שלנו, וכשחבר שלו הכיר בינינו בצורה תמימה לפני כשנה וחצי לא תיארנו לעצמנו שבפעם הבאה שניפגש אחרי שנה וחצי אנחנו נרגיש שאנחנו אמורים להיות אחד עם השנייה. אנחנו ממש מאוהבים ומאושרים יש לנו זוגיות המבוססת על כבוד הבנה, יושר נאמנות וטוב לנו, למרות מהמרות בדרך של הפרשי בגיל ורצונות התגברנו על זה.הבעיה העיקרית בזוגיות שלנו זה ההורים שלו הם לא מוכנים לקבל את הזוגיות הזו בגלל הפרשי הגיל בינינו ובגלל שאני האישה יותר גדולה ממנו ולא הוא ממני, הם כל יום נאבקים בו באמצעות טלפונים שיחות התשה ועוד לגרום לו לעזוב אותי, למרות שהוא הסביר להם פעם אחר פעם שהוא מאוהב בי שאני אשתו לעתיד, ושהוא לא מסוגל לוותר עלי הם לא מרפים גורמים לו לתחושת אשם ועצב כי הוא חושב שפוגע בהם בכך שלא מכבד את דעתם. השאלה שלי איך יודעם אם הוא הזיווג שלי? ואם יש דרך לפתור את העניין עם הוריו?
תשובה: אין שום דרך לקבל תשובה לשאלה שלך:  איך יודעים אם הוא הזיווג שלי?  אבל יש דרכים פשוטות ליצור את התשובה לשאלה הזאת: להתאמץ מאוד ולהשקיע בזוגיות הזאת וכך להפוך אתכם לזיווג הרצוי והנכון. אם אתם גרים יחד מדוע לא תתחתנו עכשיו? מה ההבדל בין לגור ביחד ובין להתחתן? העובדה שאתם לא מתחתנים גורמת להורים שלו לחשוב שהם יכולים לשכנע אותו להפסיק את הקשר. הדרך לשכנע את ההורים שלו להפסיק לנסות להשפיע עליו היא פשוטה מאוד - תתחתנו!
שאלה: פרשת ינון מגל והשקט שלכם: בע"ה לרב אפרתי איך יתכן שחברי הכנסת הימניים עומדים מאחורי ינון מגל שבכלל לא "עשה תשובה" אלא רק כתב שהוא מצטער ושיפנו אליו בפרטי, ואמר דברים דומים כדי להנמיך להבות. מה, בשביל שלימות ארץ ישראל (והוא דובר רהוט שלה אני מודה), מותר להעלים עין ממישהו שהתחיל עם אשת איש? איך הוא בכנסת מטעם הציונות הדתית? גם המתלוננות אולי לא "טלית שכולה תכלת" אבל זה הדובר של ארץ ישראל והבית היהודי? כזה לכלוך יוצא מהפה שלו ובאיזה פוסט של שלוש שורות כולם סולחים לו? מה היה קורה אם מישהו מהשמאל היה מדבר טינופת כזאת? הייתם שותקים? בכנות? להכשיר כזאת התנהגות עם בחורה נשואה עם מילים גסות כל כך, ועוד בחורה ומי יודע מה עוד. זה הדרך של התורה? וכולם בשקט, גם הרבנים של המפלגה, העיקר בשביל שלמות ארץ ישראל. המחכה לתשובתו התיחסותו הכנה אוריאל
תשובה: מיהם אתם? אינני שייך לאלה. כבר בימי קדם ביקשו אנשים טועים להעלים עוולות עבור שלימות הארץ. ויהי דבר ד  אלי לאמר: בן אדם, ישבי החרבות האלה על אדמת ישראל אמרים לאמר: אחד היה אברהם ויירש את הארץ, ואנחנו רבים, לנו נתנה הארץ למורשה! לכן אמר אליהם, כה אמר ד : על הדם תאכלו, ועינכם תשאו אל גלוליכם, ודם תשפכו, והארץ תירשו?! עמדתם על חרבכם, עשיתן תועבה, ואיש את אשת רעהו טמאתם, והארץ תירשו?! את ביקורת הנביא לא קיבלו, ולא מקבלים גם עתה. דבריו כמנגינה נעימה לאוזן אך נדחית מביצוע- ואתה בן אדם, בני עמך הנדברים בך אצל הקירות ובפתחי הבתים, ודבר חד את אחד איש את אחיו לאמר: באו נא ושמעו מה הדבר היוצא מאת ד. ויבואו אליך כמבוא עם, וישבו לפניך עמי ושמעו את דבריך, ואותם לא יעשו! כי עגבים בפיהם המה עשים אחרי בצעם לבם הלך. והנך להם כשיר עגבים, יפה קול ומטב נגן, ושמעו את דבריך, ועשים אינם אותם! אך על כל עוול יש מחיר, וכאשר יגיע, נזכור את דברי הנביא שקרא ולא שמענו בקולו- ובבאה הנה באה, וידעו כי נביא היה בתוכם. תמשיך למחות, במילים ראויות
שאלה: עצרת תפילה: הרב. חזק ואמץ לרב רציתי לדעת מהיא דעת הרב בנושא הפיגועים בימינו. 1. האם כשיש גזרה יש עניין לא להתפלל לביטול הגזירה? 2. האם רק כשיש סכנה קשה ראוי להתפלל? 3. מתי צריך להתפלל ברוב עם, כשיש גזירות קשות על העם? 4. אם אנו בזמן פוטנציאלי לגאולה כללית, מה צריך לעשות כדי להראות לקב"ה שאנו רוצים את זה? 5. כשמשה רבנו ראה שיש גזירות ומתים מעם ישראל, הוא עזב את הלימוד וכינס תפילה. יכול להיות שהוא טעה וביטל תורה? 6. ברוך ה יש תשובה, ויש תורה ויש צניעות, מדוע בכל זאת מתים מישראל ויש גזירות מצד המוסלמים, הרי כל התורה הזו צריכה לעמוד לנו? 7. אם יכנסו לתפילה תסכים להצטרף בכל מחיר?
תשובה: א. תמיד יש להתפלל, אך לדעת שיתכן שהגזירה תמשיך, כהנהגת הייחוד ולא בהנהגת המשפט. כפי רצון ד. הזעקה עצמה על המשבר היא חובה דאורייתא ואינה משתנה גם אם נראה שמדובר בגזירה כהנהגת הייחוד. ב. כשיש סכנה יש מצווה מדאורייתא להתפלל לכולי עלמא (גם למ"ד תפילה דרבנן), גם אם אינה קשה. ג. מפורט ברמב"ם בתעניות. ד. ללכת בדרך התורה ויראת שמים שלימה, ובכלל זה גם יישוב כל חלקי א"י ואהבת חינם. והעיקר לימוד אמונה בעמקות וברוחב. ה. ח"ו לומר שמשה טעה. רק ח רשאים היו לומר כך ברוח קדשם. כנראה בזמנו היתה לזה סיבה דחופה. ולא כתוב שביטל תורה. ו. יש דילטורין בתןכנו כמו בחיילות בית דוד, דהיינו הפייסבוק וכד  ששם שופכים דם אנשים על בסיס שמועות. וגם לא ברור דיו לרוב האומה מי היא ומה גודל רוחה, המוביל לקיום מצוות בדביקות. ז. לא בכל מחיר, ורק אחרי שהרה"ר מובילים זאת
שאלה: עצרת תפילה: הרב. חזק ואמץ לרב רציתי לדעת מהיא דעת הרב בנושא הפיגועים בימינו. 1. האם כשיש גזרה יש עניין לא להתפלל לביטול הגזירה? 2. האם רק כשיש סכנה קשה ראוי להתפלל? 3. מתי צריך להתפלל ברוב עם, כשיש גזירות קשות על העם? 4. אם אנו בזמן פוטנציאלי לגאולה כללית, מה צריך לעשות כדי להראות לקב"ה שאנו רוצים את זה? 5. כשמשה רבנו ראה שיש גזירות ומתים מעם ישראל, הוא עזב את הלימוד וכינס תפילה. יכול להיות שהוא טעה וביטל תורה? 6. ברוך ה יש תשובה, ויש תורה ויש צניעות, מדוע בכל זאת מתים מישראל ויש גזירות מצד המוסלמים, הרי כל התורה הזו צריכה לעמוד לנו? 7. אם יכנסו לתפילה תסכים להצטרף בכל מחיר?
תשובה: ב"ה, הפיגועים הם המשך המלחמה שהחלה לפני עשרות שנים, תפקיד כוחות הביטחון הוא למנוע אותם ולחסל את מי שניסה או מנסה לפגע. תפקידנו כאזרחים להתמלא עוז וגבורה, לחזק חוסן לאומי ואישי, ולא להגרר לאוירת נכאים ובכינות. כיון שזה כל כוחו של הטרור, להחליש את הרוח, ואנחנו לא צריכים לספק לו את הניצחון. 1.צריך להתפלל לבטל את הגזירה, ה  וצה שנתפלל על כך. 2.תמיד צריך להתפלל ובמיוחד בעת צרה, כעת זה לא עת צרה אלא עת מלחמה להכות באוייבים. 3.לא יודע. 4.לא צריך להראות, צריך לעבוד את ה  ולאו דוקא כדי לקרב את הגאולה אלא כדי לעשות רצונו ומימלא הכל מצטרף לזכויות עם ישראל. 5.ככה בקלות לומר על משה רבנו שטעה?? 6.יש מצוות ויש גם עברות, ובכלל לא תמיד דברים נמדדים לפי חשבון של שכר ועונש, יש הנהגה נוספת שלא תלויה בכך אלא בחכמתו של הקב"ה. דני ארגמן
שאלה: למה שבת חשובה יותר מכמעט כל הדברות: אם ידוע שסדר הדברות מהראשון לאחרון קובע איזו דיברה חשובה יותר, וידוע שדרך ארץ קדמה לתורה, אז איך יכול להיות ששבת יותר חשובה מדברות אחרות כגון: לא תרצח,לא תגנוב וכו?
תשובה: משום שהיא התודעה שיש בורא לעולם ומנהיגו, אשר נתן לנו התורה. כל שאר המצוות הם ביטוי מוסרי לעקרון זה, אולם השבת היא העקרון עצמו. ואף על פי כן, לא נכון להשתמש בסוגה כלפי מצוות ואין למיין אותן לחשובות יותר או פחות. שאין אתה יודע מתן שכרן.
שאלה: הארנבים מתו: יתכן שהשאלה שלי מעט מוזרה,אך היא מציקה לי.היו לי שני ארנבים שמאוד אהבתי והייתי קשורה אליהם מאוד.באופן פתאומי הם מתו.רציתי לדעת מה היהדות אומרת על בעלי חיים מתים-הגופה שלהם קבורה בחצר,אבל איפה הנפש שלהם,הנשמה?האם לחיות יש גם גן עדן.?אני רוצה לדעת לאן הארנבים שלי הלכו.האם יש לי דרך לתקשר איתם?סליחה עם השאלה שלי מוזרה.זה נורא מציק לי ואני מתגעגעת אליהם.
תשובה: אני מבין את הכאב שלך, באמת קשה לאבד בעל חיים שהיה קרוב ללב. לבעלי חיים אין נשמה, אך יש לך זכרון מהם, ולכן משהו מחייהם נשאר בראשך. אסור לתקשר איתם בקבר שלהם וכדומה, אך אפשר להנות מזכרונות נעימים שהיו איתם, וגם אפשר להצטער על מותם ולהתגעגע. אם הארנבים שימחו אותך, ודאי עשו את מטרת הבריאה שלהם. כל בעל חי סופו מיתה, וזהו חלק ממעגל החיים.
שאלה: יחס לשביתות: הרב, אני עובד בחברה חצי ממשלתית גדולה (אלפי עובדים). פעם בחמש שנים הסכמי השכר והתנאים נפתחים לדיון ואז ישנו מאבק בין וועד העובדים להנהלה, עד שמגיעים לאיזו שהיא הסכמה, נחתם הסכם ונהיה שקט עד סוף תקופת ההסכם. לפני שחותמים על הסכם חדש הוועד מארגן לפעמים שביתות כאלו ואחרות עיצומים וכו, על מנת להגיע להסכם טוב יותר. האם יש בעיה להישמע להוראות הוועד ולהשתתף בעיצומים? (ביטול שעות נוספות שביתה מלאה וכו )? הוועד הודיע על צפי לעיצומים בטווח הקרוב.
תשובה: הפעלת כח, זהו נוהל קבוע בין עובד למעביד. מאחר וזה לצערנו "מנהג המדינה", אין בעיה לשתף פעולה. הרב אליקים לבנון www.yelm.co.il
שאלה: ארנונה - חובה או רשות?: הרב, עברנו באחרונה דירה למקום חדש, כבר מספר חודשים שלא מבקשים מאיתנו ארנונה. פעם אחת התקשרנו ואמרו לנו לשלוח מייל, שלחנו ולא חזרו אלינו. השאלה האם יש עלינו חובה מידת חסידות להמשיך לרדוף אחריהם עד שייגבו ממנו את תשלומי הארנונה? או שאנו יכולים להמשיך להיות ראש קטן ואם נעזוב את המקום בעוד מספר שנים אז יצא שלעולם לא נשלם את התשלומים הנ"ל?
תשובה: א. יישוב טוב בביתכם החדש. ב. הלכתית, ברגע שהודעתם, אין כל חובה נוספת. ג. מעשית, ייתכן שבעוד זמן, תידרשו לשלם יחד סכום גדול, גם על תקופה זו. לכן מבחינתכם, זה שיקול להמשיך ללחוץ. הרב אליקים לבנון www.yelm.co.il
שאלה: ברית מילה מול משפחה: לרב, לזוג נולד בן. הזוג חילוני ולא יעשה ברית מילה לבן. ההורים של אחד מבני הזוג דתיים ונפגעו מהחלטה זאת ושוקלים לנתק את הקשר ולהחרים את התינוק. בהנחה והזוג הצעיר לא יחזור בו מהחלטתו, מה על הסב והסבתא לעשות? לנתק את הקשר או לשמור על שלמות המשפחה.
תשובה: כיוון שאפשר לעשות ברית עד יומו האחרון, אזי יש להשאר ביחסי וידידות איתם יחד עם הכאב העמוק והחשוב על מעשיהם הרעים, וכך נקווה שיושפעו עם הזמן למול. או על כל פנים הולד יושפע מסבו וסבתו למול עצמו כשיגדל. ויתפללו עליו כבר מעתה.
שאלה: חסה אייסברג של שטראוס: קיבלנו שקית של חסה אייסבר של שטראוס גרופ, ירק מגידול מיוחד נקי מחרקים היתר מכירה, בכשרות הרבנות מואז אשכול. אני מבין שאם זה היתר מכירה, הרי שלא גודל במתעים מנותקים. מוגדר כ ירקות שטופם ומוכנים למאכל שאלה כפולה לגבי הנקיון מחרקים: א. האם הירק נקי מחרקים? ב. למיטב ידיעתכם, האם הוא ראוי למאכל בהיבט של חומרי הדברה? וישר כח!
תשובה: א. לעניין חרקים - לא בדקנו את המוצר. ב. כל עוד אין אישור של "דרך המעבדה" לא ניתן לדעת אם הירק עומד בתקן הישראלי.
שאלה: דיני אחיינית ודוד: אני מעוניינת לעבור לבית של סבתא שלי שגרה קרוב לבית הספר שלי. סבתא שלי בגיל שישים ומתפקדת, כשאחד מהבנים שלה (דוד שלי) גר אצלה כעת עקב אירוע רפואי שעבר, והנו נכה חלקית. באותו הבית חדר נוסף בו אוכל לישון לבד ויהיה לי את המרחב שלי. יש שאלה הלכתית של האם זה יהיה מותר שאשן באותו הבית של דודי, אם סבתא שלי בחדר ליד? אשמח לתשובה, המעבר חיוני לתפקוד יעיל ובריא בלימודים. אודם גולדברג.
תשובה: וברכת ד  יש להשתדל למצוא פתרון יעיל יותר, יש בצורה זו בעיה הלכתית של ייחוד, כיוון שהמזדרון הוא מקום שיתכן ויהיו שם מפגשים. בברכת התורה והארץ יהודה הלוי עמיחי מכון התורה והארץ
שאלה: נסיעה בחנוכה:, יש לי בעבודה נסיעה שהיא פגישה עם קולגות בארה"ב. הזדמנות להכיר צוות שעובד ביחד טרנסאטלנטית. הנסיעה במקור הייתה אמורה להיות על תקופת נר ראשון ולהכיל את כל חנוכה.אני יודע שנרות חנוכה הם איש וביתו ונר ראשון היה חשוב לי מאוד להדליק בביתי. הנסיעה נדחתה למוצש ליל ז בחנוכה. כלומר אדליק בע"ה בביתי ואדליק בע"ה ובלי נדר ביום שלאחר מכן בארה"ב. האם בכלל מותר לי לנסוע? ואם כן.האם אני נוהג נכון? בברכת ברכה והצלחה, אמיר.
תשובה: וברכת ד  הלכתית הדבר נכון, מוצ"ש תדליק נר שביעי בבית, ונר שמיני בחו"ל. ואשתך תדליק בביתכם. אבל צריך לברר שאשתך אמנם שלימה עם נסיעה זו, יש להשתדל שהדברים יעשו מתוך שיתוף פעולה והסכמה מלאה. בברכת התורה והארץ יהודה הלוי עמיחי מכון התורה והארץ
שאלה: פירוש חלום: חלמתי בלילה חלום שאני ובן דוד שלי יושבים באיזה מקום ואז שני מחבלים מגיעים ומתחילים לרדוף אחרינו חמושים ואני מגן עליו ושומר עליו אשמח לדעת אם אפשר לפרש את החלום הזה?
תשובה: וברכת ד  חלומות כאלו בימים אלו, אין בהם ממש כלל וכלל. אין מה לפרש בהם, והם כלא היו, כיוון שאלו מחשבות היום. בברכת התורה והארץ יהודה הלוי עמיחי מכון התורה והאר ץ
שאלה: כשרות תוסף תזונה: רכשתי תוסף תזונה וכתוב עליו כשר חלבי. כיצד אוכל לדעת אם זה חלב ישראל או חלב נוכרי? מצרפת לינק עם תמונה של האריזה עם פקרטי המוצר. אשמח לעזרה בהקדם,
תשובה: בתמונה הסמל הוא מאוד קטן אבל נראה לי שזה רבנות נצרת עלית. האם נותנים את ההכשר אז צריך לשאול אותם.
שאלה: תיקון זיווג: ברשותי 2 שאלות: 1. בעלי התאבד לפני חצי שנה.שמעתי שמעשה כזה בעצם זה כמו להתגרש ובעצם יכול להיות שהקשר בניינו היה רק תיקון?כי שום דבר לא צלח בקשר מלבד אהבה גדולה שהיתה. האם בעצם הסתיים התיקון וזה לא היה הזיווג האמיתי? 2. האם מותר לעלות לקבר בשנה הראשונה ובכלל לא רק בזמן האזכרה?
תשובה: וברכת ד  1. איננו יודעים דבר על תיקון והשלמות, יתכן שכך קורה ויתכן שהחשבונות אחרים, ואין לנו ידיעה בחשבונות שמים. על כן אנו מקבלים את הדין באהבה. וממשיכים לעשות טוב בעולם ונחת רוח ליוצרינו. 2. אין מניעה הלכתית, אבל כדאי למעט. מן השמים תנוחמי יהודה הלוי עמיחי מכון התורה והארץ
שאלה: הלכות בישול בשבת: האם מותר לבשל במיקרוגל עם שעון שבת?
תשובה: וברכת ד  כל דבר שיש בו משום בשול אסור. (לח, לא מבושל כ"צ). גם דברים שאין בהם משום איסור בישול (יבש וכו ) אין לעשות במיקרו כיוון שיש בכך דרך בישור ואסור לעשות כן בשבת. בברכת התורה והארץ מכון התורה והארץ
שאלה: שירה וניגון בשנת אבל: אבי היקר נפטר לפני כחודשיים. רציתי לדעת האם מותר לשיר. לא בשמחות, סתם בבית לזמזם? האם מותר לנגן? אחותי מאוד אוהבת לנגן בפסנתר. זה התחביב שלה וזה מרגיע אותה. יכול להיות שמותר אבל לא שירים שמחים?
תשובה: ראשית, תנוחמו מן השמיים. מה שאסור בשנת אבל הוא שמחה. לא שירה. מותר לאדם לשיר לעצמו, ולהימנע משירים שמחים,. מותר לאדם לנגן ניגונים שאינם מביעים שמחה יתרה, ובעיקר אם הדבר מדבר על לבו.
שאלה: לידה טבעית אחרי קיסרי: רציתי לדעת האם יש בעיה הלכתית ללדת בלידה רגילה לאחר 2 ניתוחים קיסריים?
תשובה: לשאלה זו יש שני קומות: הקומה הראשונה היא הקומה הרפואית - כאן צריך לקבל חוות דעת רפואית. הדבר שונה מאישה לאישה (יש הבדלים בצורת החתך של הניתוח עצמו  בבריאות היסודית של האישה  וכדו ), ולכן אי אפשר לתת תשובה אחת שהיא נכונה לכל הנשים בכל המצבים, אלא צריך ייעוץ רפואי ממוקד. הקומה השניה היא שלאחר שיודעים את רמת הסיכון ורמת הסיכוי וכדו  - מתייעצים גם עם רב האם מותר להיכנס לרמת סיכון כזו כדי ללדת באופן טבעי, או שהדבר אסור. זו כבר לא שאלה רפואית אלא שאלה הלכתית וערכית, ולכן זה תפקידו של הרב.
שאלה: היכרות עם הזיווג: למה מתכוונים כשאומרים או כשמבקשים שבע ה אכיר את הזיווג שלי האם מתכוונים לכך שאכיר מישהו חדש או שזה בחור שאני מכירה כבר לפני אך אכיר אותו מחדש בתור הזיווג שלי?
תשובה: ב"ה, גם וגם. וגם אפשרויות אחרות, יש הרבה דרכים לקב"ה למלא את תפילותנו. דני ארגמן
שאלה: טיסה לחול: רציתי לשאול באיזה מקרים מותר לטוס לחול? האם תוכל להפנות אותי לאתרים וספרים בנושא? בתיה.
תשובה: ההלכה היסודית קובעת כי מותר לצאת לחו"ל לשלוש מטרות: פרנסה, נישואין ותלמוד תורה. ביחס לטיול לחו"ל יש על כך דעות שונות בין פוסקי דורנו. יש שאוסרים - כי זה לא חלק מהמטרות האלה  יש שמתירים, כי מדובר ביציאה קצובה וקצרה בזמן, וכמו שמותר לצאת לשם פרנסה. קשה לי אפוא להפנות אותך לאתר בנושא הזה, כי רבנים שונים פסקו פסקים שונים בכך.
שאלה: כיתוב על מצבה: יש לי מספר שאלות: אבי ממוצא מרוקאי, נפטר לפני שבועיים. 1. הוא סבל ממחלת פרקינסון. רציתי לדעת האם צריך לרשום על המצבה נפטר בייסורים קשים. או שאין צורך בכך? 2. כיוון שהחודש יוצא בחג החנוכה אז אסור לנו לעלות לקבר בגלל החג? אם כן אז מתי מותר לעלות אל הקבר לגילוי המצבה? 3. האם זה ר לבקש לאחר תפילה שיעשו השכבה לאבי או שזה אסור משום שזה מפריע לנשמה?
תשובה: ראשית, תנוחמו מן השמיים. אין הלכות של כיתוב על מצבה. כותבים את מה שמרגישים שמבטא את הנפטר. אם רוצים לציין שנפטר לאחר ייסורים קשים   הדבר מותר, אולם אין חובה לעשות זאת, ואפשר לכתוב עליו רק את דבריו הטובים. נהוג לעשות גילוי מצבה מיד לאחר החנוכה. למה שיהיה אסור לעשות השכבה? ונחמה
שאלה: כמה שאלות לאחר שהסתכלתי בסימלטור שלכם בבקשה: יש לי בבקשה כמה שאלות לאחר שהסתכלתי בסימלטור 1 ראיית שמיחם לא צריך לטבול למה? 2 בהכשרת כלים היה כתוב שהכלי שנטרף צריך להיות לא בן יומו כשבאים להגעיל אותו ובנסוף לכך הכלי שבתוכו מגעילים צריך להיות מאותו מין של הכלי שאילו אני רוצה להעביר את הכלי בשרי או חלבי אבל לא הבנתי מה אכפת לי מאיזה מין הכלי שמגעילים בתוכו הרי מותר להגעיל כלי בשר וכלי חלב ביחד אתם התכוונתם אולי למצב שהכלי שמגעילים בתוכו הוא בן יומו? ואז זה אולי בעיה אבל לא עדיף שגם הכלי המגעיל כמו הכלי המוגעל שתי הכלים לא יהיו בני יומם? 3 סיורים מודרכים היכן יש לכם ומתי?
תשובה: 1. דעת הרב לבנון שכלי חשמל אינם צריכים טבילה משום שהם מחוברים לקרקע. עיין בהרחבה במאמרו של הרב באתר כושרות. 2. לא הצריכו שהכלי שבו מגעילים לא יהיה בן יומו אם הוא מאותו מין של הכלי אותו מגעילים. בכל מקרה לכתחילה אין להגעיל בכלי ממין אחר גם אם הוא אינו בן יומו, משום שאין משתמשים בכלי שאינו בן יומו לכתחילה. 3. לסיורים וכד יש לפנות ל0506908915
שאלה: טבילת כלים: אני עושה שירות לאומי במוסד חינוכי, ויש במקום כלים,ששיכים לבית הספר, שבשלו בהם כשר אבל לא טבלו אותם. האם אפשר לבשל בהם או לאכול אוכל שבושל בהם?
תשובה: ולמה לא ללכת בדרך המלך הישרה, ופשוט ללכת לטבול את הכלים במקווה כלים?
שאלה: מדליקין נר חנוכה מנר חנוכה: 10202 רת הספרים של הבית היהודי, בכרך של מועדים, בחנוכה, עמוד 120, סעיף כד, כתוב "מדליקין נר חנוכה מנר חנוכה ודוקא להדליק זה מזה בלא אמצעי, או שמושך את הפתילה הדולקת להדליק ממנה את הנר הסמוך לה (כגון שהפתילות ארוכות)" שאלה: אין בפועל עושים את זה בנרות שהם כלים כוסיות קטנות של שמן עם פתיליות (אם נסובב את הכלי להדליק פתילה אחרת, השמן הרי יישפך מהכלי)?
תשובה: וברכת ד  לא עושים זאת בנריות מוכנות. חנוכה שמח יהודה הלוי עמיחי מכון התורה והארץ
שאלה: סדר הדלקת נרות: 10203 אני גדלתי במשפחה חילונית, ותמיד בחנוכה היינו מדליקים את השמש ראשון ואז בעזרתו את כל נרות חנוכה. אני מבין שזה לא הדין? אם כן, מה הסדר של הדלקת הנרות, מאיזה נר מדליקין איזה נר, והיכן השמש נמצא ר זה.
תשובה: וברכת ד  מדליקין את הימני ביותר בחנוכיה, וביום שלאחריו את הסמוך לו משמאל ולאחר מכן את הימיני ביותר, וכן בכל יום, עד שיגיע לשמאלי ביותר ומשם ימינה. השמש מדליקים אותו בסוף, אפשר גם להדליקו לפני הדלקת הנרות. חנוכה שמח יהודה הלוי עמיחי מכון התורה והארץ
שאלה: סדר הדלקת הנרות: 10204 רת הספרים של הבית היהודי, בכרך של מועדים, בחנוכה, עמוד 122, סעיף לא, כתוב בהקשר לסדר הדלקת הנרות ". וכן בכל לילה יתחיל בנר החדש, ולאחריו הנר של אתמול וכן הלאה, עד שבליל שמיני ידליק תחילה הנר הסמוך ממש לפתח, שהוא הקיצוני משמאל, וממשיך להצליק משמאל לימין". שאלה: סדר הדלקת הנרות ברור לי. מה שלא הבנתי, מדוע אמר "הסמוך ממש לפתח". על איזה פתח מדובר שהנר שקיצוני ביותר סמוך אליו? כמו כן, לא הוזכר מתי מודלק השמש, האם זה הנר האחרון שמדליקים?
תשובה: וברכת ד  כשיש פתח, מצד ימין מזוזה מצד שמאל מניחים את המנורה, בתוך הפתח, כך שביום האחרון הנר השמיני הוא סמוך ממש לפתח. השמש מודלק בסוף חנוכה שמח יהודה הלוי עמיחי מכון התורה והארץ
שאלה: זמן לבוש טלית ותפילין: 10350 1. מאיזה נקודה בתפילת שחרית חובה ללבוש טלית? (לפני העקידה, לפני הקורבנות, לפני ק"ש,.) 2. מאיזה נקודה בתפילה בבוקר חובה ללבוש תפילין? (לפי הבנתי מקריאת שמע לא של הקורבנות אלא שלפני תפילת העמידה, נכון?). הסיבה שאני שואל זה כי אצלנו מתחילים את התפילה כמה דקות אחרי זמן טלית ותפילין, אבל הם רצים מהר בתפילה והייתי רוצה להתחיל לפני זמן טלית ותפילין לפחות את החלק של העקדה ואם אפשר אפילו את הקורבנות, ורק אז להניח את הטלית והתפילין כדי להתפלל בנחת ולא במהרה. 3. בהנחה שאפשר להניח תפילין לאחר תפילת העקדה, האם זה אומר שאחרי העקדה אני עוצר בתפילה, שם את התפילין, מברך את שתי הפרשיות של התפילין, וממשיך בתפילת שחרית מהיכן שעצרתי לטובת הנחת התפילין? 4. ממתי אפשר להתחיל להתפלל את תפילת שחרית, האם מעלות השחר? או מזמן טלית ותפילין? אני רוצה לחדד שידוע לי שתפילת 18 צריכה להיות בנץ, אבל אם אני רוצה להאריך את התפילה ולוקח לי הרבה זמן תפילת העקדה והקורבנות ולכן אני רוצה להתחיל לפני הזמן שכולם מתחילים כדי להגיע איתם לסיום הקורבנות ביחד.
תשובה: וברכת ד  א.ב. אפשר לומר קורבנות ללא תפילין ולאחר מכן להניח לפני פסוקי דזמרא, ואז לברך על התפילין. ד. מכיוון שעדיף שתפילת י"ח תהא בטלית ותפילין, על כן הזמן הטוב הוא לאחר שיכיר את חברו הרגיל עמו, ואז זה זמן טלית ותפילין. בברכת התורה והארץ יהודה הלוי עמיחי מכון התורה והארץ
שאלה: עלות השחר: 10323 לפי מה שהבנתי אם קמים לפני עלות השחר ורוצים ללמוד אפשר לברך ברכת התורה אף לפני עלות השחר. שאלות: 1. האם נדרש לברך שנית את ברכת התורה לאחר עליית השחר, או שהברכה לפני עלות השחר תופסת לכל היום והלילה עד שנת הקבע? 2. בספר הבית היהודי, כרך א, עמוד כה, יש הלכה כח: "הניעור בליל הושענא רבא ובליל שבועות וכדומה, חייב לברך ברכות התורה לאחר שיעלה עמוד השחר וכן המנהג פשוט, ואין צורך לשומען מאדם אחר שישן". a. האם הכוונה שאסור ללמוד תורה לפני עלות השחר כי לא ניתן לברך לפני עלות השחר את ברכת התורה בימים אלו? b. האם נדרש לברך ברכות השחר בימים אלו גם לפני עלות השחר (כאשר אתה קם מוקדם ללמוד) וגם לאחר עלות השחר? c. מה הכוונה במידה "וכדומה", על אילו ימים בדיוק מדובר כל השנה? תשובה הרב גלעד שטראוס: בדיני הושענא רבה ושבועות מדובר על מי שלא ישן בכלל. אתה שואל על מי שישן בלילה וקם מוקדם לפני עלות השחר. 1. ברכת התורה בהשכמה, גם לפני עלות השחר, תופסת לכל היום. 2. אם חזר שוב לישון, צריך לברך שוב ברכות התורה. 3. תמיד מותר ללמוד תורה. צריך רק להקדים ולברך ברכות התורה. 4. מברכים ברכות השחר כשקמים מלאחר חצות הלילה (מלבד הנותן לשכוי בינה - שמברכים רק בבקר או אם שמע תרנגול קורא). וכדומה מדובר על מצבים שלא ישנים בכלל כל הלילה. שאלה על התשובה: לגבי ברכות התורה הבנתי הכל. לגבי שאר ברכות השחר: 1. אם קמים לפני חצות הלילה, מתי מברכים את ברכות השחר? האם צריך לברך שוב אחרת חצות? 2. אם קמים לפני חצות הלילה, מתי מברכים את ברכות התורה? האם הן שקמים ואז צריך שוב בחצות כדי שיתפוס גם ליום שלמחרת? ציינת שאת "הנותן לשכוי בינה" מברכים רק מהבוקר. האם כוונתך שאם אני קם לפני עלות השחר אני מברך את כל הברכות למעט "הנותן לשכוי בינה" (בהנחה שאין פה תרנגול), ולאחר עלות השחר מברך רק "הנותן לשכוי בינה"?
תשובה: בחלק משאלות אלו יש עמדות שונות בין הפוסקים. אני כותב כמובן את מה שנראה לי מדבריהם: א. אין מבכרים שנית ברכת התורה אם מברכים אותה לפני עלות השחר. ב. מה שכתוב ביחס למי שנעור כל הלילה זו רק אחת העמדות. אנחנו לא נוהגים כך. בכל מקרה, בוודאי שמותר גם לשיטתו ללמוד לפני עלות השחר, אלא שעלות השחר מהווה לדעתו את חידוש היום המחייב לברך מחדש  כאמור, גם לשיטתו, מי שישן בלילה והתעורר קודם עלות השחר ורוצה ללמוד תורה   מברך ברכות השחר ולא מברך מחדש לאחר עלות השחר  יש שערים גם בלילות אחרים לתלמוד תורה, בין אם מדובר ב"משמר" בסוף הזמן, בימי חמישי בלילה וכדו. ג. אם קמים לפני חצות הלילה   יש דעות שונות, וכאן אני נוטה שלא יברך את ברכות השחר עד השחר. לעומת זאת, אם קמים אחרי חצות   מברך את כל ברכות השחר, ואין מברך שוב בעלות השחר.
שאלה: לחם כוסמין: 1. האם חיטה וכוסמין מצטרפים לשיעור חלה? 2. האם לחם שעשוי רק מקמח כוסמין ברכתו המוציא?
תשובה: 1. בשו"ע יור"ד סימן שכד: שיעור חיוב חלה ומינים המצטרפים, ודין פת פטור שנתערב בחיוב סעיף ב חמשת מיני תבואה מצטרפין, שאם אין בעיסה אלא חמשת רבעים מחמשתן, מצטרפין. בד"א, כשערבן קמח. אבל אם לש כל אחד לבדו, ואין בו כשיעור, ומדבקו למין אחר, אין מצטרפין אלא בזה הסדר: החטים אין מצטרפין אלא עם הכוסמין, והכוסמין מצטרפין עם כל אחד ואחד. השיעורים מצטרפים עם הכל חוץ מעם החטים. שיפון מצטרף עם שעורים וכוסמין, ולא עם שבולת שועל וחטים. שבולת שועל מצטרף עם שעורים וכוסמים, ולא עם חטים ושיפון. ולהרמב"ם, כוסמין ושבולת שועל ושיפון מצטרפים. ואם לש כל מין ומין לבדו, ויש בו כשיעור, ורוצה להפריש ממין זה על זה, אין מפרישין אלא על מינו. כיצד, אין מפרישין חטים על שום אחד מהם, ולא משום אחד מהם עליהם. וכוסמין ושיפון מפרישין מזה על זה, וכן שבולת שועל ושעורים מפרישים מזה על זה. הגה: עירב קב מעיסה עם קב אחר מעיסה שאינו מינו, וחלקו אח"כ והוסיף על כל אחד רובע הקב ממינו, חייב בחלה כיון שלא נצטרפו כשהיו מעורבים. אבל אם עירב קב קמח עם קב קמח ממין אחר על דעת לחלקו (וחלקם) והוסיף על כל אחד רובע הקב ממינו, פטור (טור). 2. המוציא
שאלה: סטנדאפ ילדים סורגים: העבודה שלי לוקחת את כל העובדים לסוף שבוע השתלמות במלון בפברואר. כחלק מההשתלמות- יש גם הופעה בשישי בערב של "ילדים סורגים"(מעין סטנדאפ). אני לא יודעת אם הם ידברו במיקרופון או ישלבו מוזיקה בהופעה. כעיקרון הם אמורים להצחיק ותו לא. כניסה להופעה זו כלולה במחיר ההשתלמות. האם מותר לנו להגיע להופעה? ויום טוב!
תשובה: גם אם לא יחללו שבת, המופע שהזכרת אינו מתאים לאנשים יראי שמים משום שיש בו בדיחות שאינן צנועות. לכן אסור להשתתף בו, וודאי לא בליל שבת קודש.
שאלה: ללא נושא:! ניצבת בפני הרשימה שאתם הוצאתם בעניין משחטות מומלצות ברמת רבנות מהדרין השאלה היא: האם הבדצי"ם השונים שציינתם ברכישת בשר בקר האם עדיף לקנות מהם עוף מאשר רבנות מהדרין אשר מומלצת על ידעכם? או שמא רבנות מהדרין שאתם ממליצים לרכישת עוף שווה לבד"ץ מבחינת רמת הכשרות?, זאב.
תשובה: וודאי שיש הבדל בניהם ושהבד"צים הם רמה יותר גבוהה, אולם השאלה היא: האם צריך לקנות דווקא מהבד"צים. יש על זה מאמר באתר.
שאלה: להמשיך איתו?: אני נמצאת כרגע בקונפליקט מעט מורכב. לפני כחודשיים הכרתי בחור ויצאתי איתו למספר פגישות. לאחר בחינה והסתכלות על תכונותיו הוא התגלה כבחור מקסים ואיכותי,שאפתן ובעל מידות טובות.כביכול,יש בו הרבה תכונות שרציתי בפרטנר שלי לחיים.הבעיה העיקרית היא שלא פיתחתי אליו רגשות עמוקים,כאלה האמורים להתקיים בין בני זוג.והוא מצידו כן פיתח רגשות אלו. בהיכרויות, מצד השכל ישנה חשיבות גדולה לבדיקה והסתכלות על תכונות הצד השני באופן מעמיק ובחינה האם הן מתאימות לי.מאידך,חלק בלתי נפרד בכל מערכת יחסים הוא הרגש.צריכה להיות משיכה בסיסית כזו או אחרת על מנת לקיים קשר טוב ותקין.ופה יש לי תחושה,שאין מספיק רגש.(על אף שאני בן אדם יותר רגשי משכלי). כמו כן,ישנו עוד עניין המפריע לי מעט.המראה שלו,שהוא נחמד,אבל לא בדיוק מה שחיפשתי. שאלתי היא,האם לתת צ אנס לקשר הזה על אף הדברים שציינתי,(כי אם מסתכלים על היתרונות,הוא בחור טוב באמת,)ואולי הרגש יגיע עם הזמן,או לסמוך על האינטואיציות הרגשות ההתחלתיים שלי ולהפסיק את הקשר? אשמח למענה.
תשובה: אני מבין את ההתלבטות. הקב"ה מעניק לך את יכולת ההכרעה על חייך בדברים אישיים מעין אלו שאינם הלכתיים, ולכן לא אחליט בשבילך אלא אכתוב כיצד אני רואה את עולם הזוגיות בהקשר הראשוני. הזוגיות בתחילת הנישואין צריכה לעמוד על בסיס שכלי בעיקר, כמו גם על המשיכה הבסיסית לשני. הרגש הוא גפרור, בקל ניצת ובקל כבה, והוא נפעל מהלך החיים שעוד יתפתח ביניכם כזוג. הרגש אינו שיקול מכריע בפני עצמו. אמנם החיבור המנטאלי הכללי יש בו ערך, דהיינו מידת הסימפטיה והאמפטיה לאישיותו. כל זוג שתשאלי לאחר עשר שנות נישואין, יעיד בפנייך שהם מכירים אחד את השני באופן שונה לחלוטין ממה שהכירו בתחילת הקשר. ההכירות הראשונית של פגישות היא שטחית מאד, ונועדה רק לסנן בעיות ניכרות וליצור קשר בפני עצמו. לא לבדיקה אמיתית בכל היקף האישיות, שכן דבר זה לא אפשרי בפגישות אלא בחיים של שנים. שבי עם עצמך, בחני היטב את הידידות השכלית ואת נטיית הגוף. התפללי על כך, והחליטי. אם עשית כל ההשתדלות הזו, ד  אינו מביא לידך תקלה, שאין הקב"ה בא בטרוניה עם בריותיו. בהצלחה
שאלה: גריסים: האם צריך להציף את הגריסים במי מלח לאחר הברירה?